**САВЕЗ САМОСТАЛНИХ СИНДИКАТА КРАГУЈЕВЦА**

**П р е д л о г**

У складу са Статутом Савеза самосталних синдиката Србије и Статутом Савеза самосталних синдиката Крагујевца, а у циљу остваривања интереса својих чланова, а пре свега заштита и побољшање социјално економског положаја и поштовање синдикалних права и слобода запослених, Савез самосталних синдиката Крагујевца доноси

**П Р О Г Р А М**

**Савеза самосталних синдиката Крагујевца за**

**период 2020-2025.године**

1. **Заштита материјалних и социјалних интереса и социјална сигурност радника**

Неповољни материјални и социјални положај запослених, настао као

резултат неодговарајуће економске политике, увећан негативним ефектима светске економске кризе и неуспешном приватизацијом, обавезује самостални синдикат да активно учествује у решавању свих питања у сфери економских, социјалних и радних права запослених.

Савез самосталних синдиката Крагујевца ће захтевати веће зараде и њихову редовну исплату, како би се обезбедио достојан живот радника и њихових породица. Применом свих средстава синдикалне акције борићемо се за минимум социјалне сигурности запослених, свеобухватне социјалне програме и функционисање социјалне државе. Трошкови живота и потрошачке корпе и даље су у диспропорцији са просечним зарадама за велику већину запослених. Зато ће се Савез самосталних синдиката Крагујевца залагати да се кроз преговоре са послодавцима кроз колективне уговоре обезбеде што већа примања запослених.

Савез самосталних синдиката Крагујевца ће предузимати све законом предвиђене мере како би послодавци редовно извршавали своје обавезе око уплаћивања доприноса за социјално осигурање

**-2-**

1. **Социјални дијалог**

Савез ће се у наредном периоду инсистирати на јачању социјалног дијалога и проналажењу квалитетних решења за све економске и социјалне проблеме који се могу очекивати, имајући у виду да се велики број питања између социјалних партнера на нивоу Града и у већини предузећа и установа може решити само социјалним дијалогом.

Унапређење рада Социјално-економског савета на нивоу Града је такође један од задатака Савеза, јер то треба да је место преговарања и усаглашавања ставова социјалних партнера о свим питањима која задиру у материјални и социјални положај запослених.

Јачање преговарачке снаге синдиката и развој социјалног дијалога у предузећима и установама, као једног од кључних елемената усаглашаваља и регулисања интереса између света рада и капитала је један од значајнијих задатака синдиката у наредном периоду. У том цињу наставићемо са обуком синдикалних активиста да буду равноправни и компетентни партнери у дијалогу око предмета преговора, као и способности вођења дијалога по свим питањима.

Успостављање и развијање коректне и квалитетне комуникације на линији послодавац-синдикат у циљу спречавања конфликтних ситуација, потпунијег схватања проблема и убеђивања у оправданост захтева и предузетих мера је такође један од задатака у наредном периоду.

1. **Приватизација**

Неуспешност досадашњег тока приватизације намеће Савезу низ

активности при крају тог процеса.

Пружаће помоћ синдикалним организацијама ради утврђивања и унапређивања постојећих позиција синдиката у приватизованим предузећима.

У вези са приватизацијом јавних предузећа инсистираћемо на обезбеђењу општег консензуса шта и под којим условима неће бити приватизовано, јер се ради о предузећима која имају огроман значај за привреду Града.

1. **Колективни уговори и заштита права запослених**

Како је колективни уговор незаменљив инструмент уређивања

међусобних односа света рада и света капитала, то је стратешки циљ Савеза да се ангажује на закључивању колективних уговора, чиме се мора обезбедити побољшљње материјалног положаја запослених, побољшање услова рада, сигурност запослења, збрињавање вишкова запослених и синдикална заштита.

Сходно томе залагање ће се кретати у правцу доследне примене колективних уговора на свим нивоима, као и на пружању стручне помоћи у преговорима за закључивање колективних уговора по захтеву синдикалних организација.

-3-

1. **Организовање и деловање Савеза самосталних синдиката Крагујевца**

Савез самосталних синдиката на територији Крагујевца може

бити успешан једино ако се развија и стално прилагођава условима у којима ради живи чланство синдиката. Зато ће мо своју органозованост и даље изграђивати у правцу самосталне интересне организације запослених која ће бити способна да ефикасно штити економске и социјалне интересе радника.

Најважнији задатак је омасовљење чланства, пре свега у малим и средњим предузећима, али и у другим секторима у којима послодавци онемогућавају синдикално органозовање и деловање. Нарочита пажња ће бити усмерена на изради електронске базе података наших чланова.

Досадашњи систем устројства синдиката по производном и по териоријалном принципу показао се неефикасним, и поред јасно дефинисаних надлежности, због испољених одређених недоследности и слабости у спровођењу одређених одлука, супротности интереса, то се и даље морамо залагати за ефикаснији модел устројства синдиката. Тај нови систем за који ће мо се залагати треба да обезбеди хијерархију у доношењу и спровођењу одлука

Улога синдиката Града мора бити усмерена на обављање послова за све синдикалне организације остваривањем активности које су од заједничког и јединственог интереса чланства и пружање непосредне и конкретне помоћи у раду синдикалним организацијама у заштити права и интереса чланства.

У парламентарном систему вршења власти, Савез самосталних синдиката Крагујевца своје захтеве може остварити само коришћењем синдикалних метода деловања, као што су јавно изношење мишљења, критика, упућивање предлога, оспоравање и тражење оставки, као и коришћење осталих средстава борбе у виду јавних окупљања , протестних скупова и организовања штрајка.

Секција жена Савеза самосталних синдиката Крагујевца ће и у наредном периоду наставити са спровођењем активности на јачању друштвеног положаја жена, њиховој већој заступљености у синдикалним органима, равноправности при запошљавању, заштити женских права и права материнства, забрана дискриминације и сл.

Секција младих Савеза самосталних синдиката Крагујевца ће се ангажовати на интеграцији младих у синдикалне организације на свим нивоима организовања, обучавању младих о улози синдиката, значају развоја социјалног дијалога, остваривању и заштити права запослених по основу рада и сл.

1. **Радно-правна заштита чланства**

Једна од кључних функција коју ће имати синдикат је

заштита и остваривање права чланства из рада и по основу рада посредством правне заштите. Усвојени закон о раду сужава права из области рада и по основу рада, па ће служба правне заштите Савеза самосталних синдиката Крагујевца имати већа обраћања радника за заштиту њиховог статуса.

-4-

Служба радно-правне заштите Савеза самосталних синдиката Крагујевца ће и даље пружати бесплатну радно-правну заштиту свим члановима којима је она потребна, као и помоћ синдикалним организацијама у тумачењу и примени прописа из области радних односа.

1. **Однос синдиката према другим синдикатима и политичким странкама**

Савез самосталних синдиката Крагујевца је отворен за сарадњу са

свим синдикалним централама и синдикатима, ако је то од интереса за чланство, пре свега на заштити основних синдикалних слобода и права у области радног и социјалног законодавства.

Савез самосталних синдиката Крагујевца до сада није излазио из опредљења за независност у односу на политичке странке, јер савремени трендови све више захтевају аутономну и независну позицију синдиката у политичком систему.

Код већине странака не постоји програмско уређивање према синдикату, па ће Савез самосталних синдиката Крагујевца посебну пажњу усмерити на оне партије које имају своје посланике, односно политичке клубове у скупштинама, а посебно социлајдемократске оријентације, како би се преко њих вршио одговрајући утицај на доношење одређених одлука од значаја за унапређивање социјалног и материјалног положаја запослених.

/

У наредном периоду програмски циљеви и задаци биће допуњавани у зависности од актуелности, важности и потребе да Савез самосталних синдиката Крагујевца најефикасније реагује и пронађе најбоља решења проблема.

Крагујевац, 22.01.2020.г.